30 Rock
"30 Rock" on Emmy ja Kuldgloobusega pärjatud USA situatsioonikomöödiasari, mis jõudis tele-eetrisse alates 2006. aasta sügisest. Sarja loojaks on endine "Saturday Night Live" (SNL) osatäitja ja stsenarist Tina Fey, kes on ka üks sarja produtsente. Lisaks kuulub produtsentide hulka ka SNLi looja Lorne Michaels. Sarja pealkiri tuleneb telestuudio NBC New Yorgi stuudio peamaja GE Buildingu hüüdnimest, mis asub aadressil 30 Rockefeller Plaza. Seriaal keskendub fiktsionaalse sketšisaate "TGS" (varasema pealkirjaga "The Girly Show") lavatagusele.